cyanic-selkie/wikianc huggingface dataset:
திருத்தியமலை
ஏகபுட்ப பிரியநாதர் கோயில்
திருதேசமலையில் சுமார் 5,000 ஆண்டுகள் பழமையான இந்து கோயிலான தாயினும் நல்லாள் சமேத ஸ்ரீஏகபுட்ப பிரியநாதர் திருக்கோயில் அமைந்துள்ளது. இது இந்துக் கடவுளான சிவனுக்கு அர்ப்பணிக்கப்பட்ட தலம். இக்கோயிலில் குடிகொண்டுள்ள இறைவி சிறீரீதாயினும்நல்லாள் ஆவார். இப்பழமையான திருக்கோயில் ஆதித்த சோழன், விக்ரம்சோழர், இரண்டாம் ராஜேந்திர சோழர் முதலானோரால் பராமரிக்கப்பட்டு 1883-ல் சென்னப்ப நாயக்கரால் புதுப்பிக்கப்பட்டது. சிறு குன்றின் மீது அமைந்துள்ள இறைவனை ஏழு திங்கட்கிழமைகளில் தாமரைப் பூவுடன் நெய் விளக்கு ஏற்றி வழிபட்டால் நினைத்தது நடக்கும் என்பது ஐதிகம்.
ஆளுகை
திருதேசமலை, இராயப்பட்டி, பாலப்பட்டி, தி. மேட்டுப்பட்டி, மணலி அயிட்டம்பட்டி, தி. அய்யம்பாளையம், கொல்லப்பட்டி, மற்றும் பச்சனம்பட்டி (மேலூர் மற்றும் கீழூர்) ஆகிய கிராமங்களை உள்ளடக்கிய திருத்தியமலை கிராம ஊராட்சி இங்குச் செயல்படுகிறது.
பேருந்து
திருச்சி, முசிறி, பெரமங்கலம், துறையூர், புலிவலம், சிறுகம்பூர், டி. புதூர் மற்றும் அதற்கு அப்பால் உள்ள பகுதிகளும் அரசுப் பேருந்துகள் சேவை மூலம் இணைக்கப்பட்டுள்ளன. அருகிலுள்ள பேருந்து நிலையங்கள் திருச்சி, முசிறி மற்றும் துறையூர் ஆகும்.
தொடர்வண்டி சேவை
திருத்தியமலைக்கு அருகிலுள்ள தொடருந்து நிலையம் திருச்சிராப்பள்ளி சந்திப்பு ஆகும். திருச்சியிலிருந்து திருத்தியமலைக்கு தொடருந்து போக்குவரத்து இல்லை.
வானூர்தி
திருத்தியமலைக்கு அருகிலுள்ள வானூர்தி நிலையம், திருச்சிராப்பள்ளி பன்னாட்டு வானூர்தி நிலையம் (TRZ) ஆகும். இது திருத்தியமலையிலிருந்து 48 கி.மீ. தொலைவில் அமைந்துள்ளது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
கபிரியேல் தேவதூதர்
கபிரியேல் (எபிரேயம்:גַּבְרִיאֵל, இறைவன் என் பலம்; அரபு மொழி: جبريل, Jibrīl or جبرائيل Jibrāʾīl) என்பவர் ஆபிரகாமிய மதங்களின் நம்பிக்கையின்படி, கடவுளின் செய்தியை மனிதர்களுக்கு கொண்டு செல்லும் தேவதூதர் ஆவார்.
கிறித்தவ நம்பிக்கைகள்
இவரைப்பற்றிய குறிப்பு முதன் முதலில் காணக்கிடைப்பது தானியேல் நூலில் ஆகும். லூக்கா நற்செய்தியில் இவர் திருமுழுக்கு யோவான் மற்றும் இயேசு கிறிஸ்துவின் பெற்றோர்களுக்கு அவர்களின் பிறப்பை முன் அறிவிப்பதாய் அமைகின்றது. கத்தோலிக்க கிறித்தவர்கள் இவரை அதிதூதர் என அழைக்கின்றனர்.
இசுலாமிய நம்பிக்கைகள்
இசுலாமிய சமயத்தில் இவர் ஜிப்ரீல் என்று அரபு மொழியில் அழைக்கப்படுகிறார். இறைவனின் செய்தியை அவரின் தூதுவர்களான நபிமார்களுக்கு கொண்டு செல்பவர் என புனித குர்ஆன் குறிப்பிடுகின்றது. இவர் இயேசுவின் தாய் மரியாளுக்கு இயேசு பிறக்கும் நற்செய்தியை இறைவனிடம் இருந்து மரியாளிடம் கொண்டு சேர்த்ததாக குர்ஆனில் குறிப்பிடப்பட்டுள்ளது. இசுலாமிய நம்பிக்கையில் இவர் தான் அனைத்து இறைத்தூதர்களுக்கும் இறை செய்தியை கொண்டு சேர்த்ததாக நம்பப்படுகிறது. மேலும் புனித குர்ஆன் இவர் மூலமாகவே முகமது நபியவர்களுக்கு அருளப்பட்டது எனபது இசுலாமிய நம்பிக்கை.
பிற நம்பிக்கைகள்
சிலசமயங்களில், குறிப்பாக புது யுக இயக்கத்தினரால் பெண்பாலிலும் இவர் குறிப்பிடப்படுகிறார்.
thumb|200px|[[மரியாள் (இயேசுவின் தாய்)|கன்னி மரியாளுக்கு கபிரியேல் தூதுரைகின்றார்]]
பஹாய்
இறைவனின் செய்தியை அவரின் தூதுவர்களுக்கு கொண்டு செல்பவர் எனபது பஹாய் நம்பிக்கை.
மேற்கோள்கள்
பகுப்பு:வானதூதர் பகுப்பு:கிறித்தவப் புனிதர்கள் பகுப்பு:விவிலிய நபர்கள் பகுப்பு:எபிரேய விவிலியம்
ஜிசாட்-7
ஜிசாட்-7 என்பது இந்தியாவின் கடற்படையை நவீனமயமாக்குவதற்காகவும், இந்தியாவின் நிலப்பரப்பைக் கண்காணிக்கவும் உருவாக்கப்பட்ட செயற்கைக் கோளாகும். இக்கோள் 185 கோடி இந்திய ரூபாய் செலவில் உருவாக்கப்பட்டுள்ளது.
ஏவுதல்
ஜிசாட்-7 பிரஞ்ச் கயானாவில் உள்ள கவ்ரு ஏவூர்தி ஏவுதளத்திலிருந்து 30.08.2013 அதிகாலை 2 மணிக்கு விண்ணில் செலுத்தப்பட்டது. 2,625 கிலோ எடை கொண்ட இதில் யூ.எச்.எப்., எஸ்,சி, மற்றும் கியூபாண்ட் என்ற மேம்மடுத்தப்பட்ட தொழில் நுட்பக் கருவிகள் பொருத்தப்பட்டுள்ளன. ஐரோப்பிய விண்வெளி கூட்டமைப்பின் ஏரியன்-5 ஏவூர்தி மூலம் 34 நிமிடம் 25 வினாடிகளில் புவியின் சுற்றுப்பாதையில் இது நிலை நிறுத்தப்பட்டது.
தகவல் பரிவர்த்தனை
ஜிசாட்-7 தன்னை சுமந்து சென்ற ஏரியன்-5-லிருந்து விடுபடுவதற்கு 5 நிமிடங்களுக்கு முன்னரே தகவல்களை கர்நாடக மாநிலம் ஹாசனில் உள்ள இஸ்ரோ தரைக் கட்டுப்பாட்டு மையத்திற்கு சமிக்ஞைகளை அனுப்பத் துவங்கிவிட்டது. இதற்குத் தேவையான மின்சாரம் இதனுடன் இணைக்கப்பட்டுள்ள தகட்டின் மூலம் கிடைக்கிறது.
மேற்கோள்கள்
பகுப்பு:இந்திய செயற்கைக்கோள்கள்
யுவராஜ் சிங்
thumb|யுவராஜ் சிங் யுவராஜ் சிங் (Yuvraj Singh பிறப்பு: 12 திசம்பர் 1981) ஒரு முன்னாள் இந்திய துடுப்பாட்ட வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடியுள்ளார். மேலும் இவர் இந்திய அ அணி மற்றும் இருபது20 ஆகிய உள்ளூர் போட்டிகளிலும் விளையாடியுள்ளார். நடுத்தர வரிசையில் இடது கை மட்டையாளர் மற்றும் மித இடது கை வழமைச் சுழல் வீசும் ஒரு சகலத் துறையராக இருந்தார். யுவராஜ், முன்னாள் இந்திய வேகப்பந்து வீச்சாளரும் பஞ்சாபி நடிகருமான யோகிராஜ் சிங்கின் மகன் ஆவார். அதிரடியாகத் மட்டையாடுதல் மற்றும் களத் தடுப்பு செய்தல் போன்றவற்றின் மூலமாக இவர் பரவலாக அறியப்பட்டார்.
2012 ஆம் ஆண்டில், யுவராஜுக்கு இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அர்ஜுனா விருது வழங்கப்பட்டது. 2014 ஆம் ஆண்டில், இந்தியாவின் நான்காவது மிக உயர்ந்த குடியுரிமை விருதான பத்மசிறீ இவருக்கு வழங்கப்பட்டது. 2014 ஆம் ஆண்டில் ஐபிஎல் ஏலத்தில் ராயல் சேலஞ்சர்ஸ் பெங்களூர் இவரை 14  கோடிக்கு ஏலத்தில் எடுத்தது. 2015 ஆண்டிலும், தில்லி டேர்டெவில்ஸ் அணி 16 கோடிக்கு ஏலத்தில் எடுத்தது.
10 ஜூன் 2019 அன்று, யுவராஜ் சர்வதேச கிரிக்கெட்டில் இருந்து ஓய்வு பெறுவதாக அறிவித்தார். அவர் கடைசியாக மேற்கிந்திய தீவுகளுக்கு எதிராக ஜூன் 2017 இல் இந்தியாவை பிரதிநிதித்துவப்படுத்தினார்.
ஆரம்பகால வாழ்க்கை
சிங் ஒரு சீக்கிய குடும்பத்தில் பிறந்தார்.இவரின் தந்தையான யோகிராஜ் சிங்  முன்னாள் இந்தியத் துடுப்பாட்ட வீரர்  ஆவார். இவரின் தாய் ஷப்னம் சிங். டென்னிஸ் மற்றும் ரோலர் ஸ்கேட்டிங் ஆகியன இவரது குழந்தை பருவத்தில் மிகவும் பிடித்த விளையாட்டுகளாக இருந்தன. இந்த இரண்டிலும் சிறப்பாக விளையாடும் திறனைக் கொண்டிருந்தார். இவர் 14 வயதுக்குட்பட்ட தேசிய ஸ்கேட்டிங் வாகையாளர் பட்டத்தினை வென்றிருந்தார். இவரது தந்தை பதக்கத்தை தூக்கி எறிந்து, ஸ்கேட்டிங்கை மறந்து கிரிக்கெட்டில் கவனம் செலுத்தும்படி கூறினார். அவர் ஒவ்வொரு நாளும் யுவராஜை பயிற்சிக்கு அழைத்துச் செல்வார்.
யுவராஜ் சண்டிகரில் உள்ள டி.ஏ.வி பொதுப் பள்ளியில் படித்தார். சண்டிகரின் பஞ்சாப் பல்கலைக்கழகத்தின் டி.ஏ.வி கல்லூரியில் வணிகப் பிரிவில் பட்டப்படிப்பை முடித்தார். மெஹந்தி சக்னா டி மற்றும் புட் சர்தாரா ஆகிய படங்களில் குழந்தை நட்சத்திரமாக இரண்டு சிறிய வேடங்களிலும் நடித்தார்.
இந்தியன் பிரீமியர் லீக்
முதல் இரண்டு இந்தியன் பிரீமியர் லீக் பருவங்களில் கிங்ஸ் லெவன் பஞ்சாபின் முக்கிய வீரராகவும்  மற்றும் தலைவராகவும் யுவராஜ் இருந்தார். 2010 ஆம் ஆண்டின் மூன்றாவது பருவத்தில் குமார் சங்கக்காராவுக்கு தலைவர் பதவி வழங்கப்பட்டது. அரையிறுதிப் போட்டியில் இந்த அணி சென்னை சூப்பர் கிங்ஸ் அணியிடம் தோல்வி அடைந்தது. மே 1, 2009 அன்று, யுவராஜ் தனது முதல் ஹாட்ரிக் டி 20 போட்டியில் ராயல் சேலஞ்சர்ஸ் பெங்களூருக்கு எதிராக டர்பனில் நடைபெற்ற போட்டியில் எடுத்தார்.
விருது
2012 ஆம் ஆண்டில், யுவராஜுக்கு இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அர்ஜுனா விருது வழங்கப்பட்டது. 2014 ஆம் ஆண்டில், இந்தியாவின் நான்காவது மிக உயர்ந்த குடியுரிமை விருதான பத்மசிறீ இவருக்கு வழங்கப்பட்டது
மேற்கோள்கள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள் பகுப்பு:பத்மசிறீ விருது பெற்ற விளையாட்டுத்துறையினர் பகுப்பு:இந்தியத் தேர்வுத் துடுப்பாட்டக்காரர்கள்
வள்ளிக்கூத்து
வள்ளிக்கூத்து என்பது சங்ககாலத் தமிழர் ஆடிய ஒருவகைக் கூத்தாகும். ஆநிரைகளைக் கவரச் செல்லும் பொழுது, நாட்டிற்கு வளமும் வெற்றியும் தருமாறு 'வள்ளிக் கூத்தினை வீரர்கள் ஆடுவர். வாடும் இயல்புடைய வள்ளிச் செடியிலிருந்து இதனை வேறுபடுத்திக் காட்டுவதற்காக இதனை 'வாடா வள்ளி' எனத் தொல்காப்பியர் குறிப்பிடுகிறார்.
இதனை வாடா வள்ளியின் வளம்பல தரூஉம் நாடு பெரும்பாணாற்றுப்படை (370-371) என பெரும்பாணாற்றுப்படை குறிக்கின்றது.
மேற்கோள்கள்
பகுப்பு:சங்க காலக் கலைகள் பகுப்பு:தமிழர் ஆடற்கலைகள்
கரு ஊமத்தை
மருத்துவ குணங்கள்
பாரப்பா தங்க பற்பம் சொல்லக் கேளு
பாங்கான தங்கத்தின் காசு வாங்கி
நெகிழவே கவசித்து சீலை செய்து
சீரப்பா கசப்புடமே இட்டாயானால்
சிறப்புள்ள பற்பமது என்ன சொல்வேன்
காரப்பா பற்மதை லேகியத்தில் உண்ணும்
பாங்கான மண்டலம்தான் பத்தியம்தான் பாரே
கார்க்கவே திரேகம்தான் சட்டை தள்ளும்
பாங்கான திரேகமது வச்சிரகாயம்
தீர்க்கவே இறைச்சி வகை யாவும் கூட்டு
ஆற்கவே சேத்துமங்கள் தொண்ணூற்றாரும்
அகன்றுபோம் கூடுவிட்டு காசரோகம்
வேர்க்கவே சமம் ஈளை சுவாசங்காசம்
மிரண்டே ஓடிப்போகும் எனப் பேசினோமே.
குறிப்புகளும் மேற்கோள்களும்
பகுப்பு:மெய்யிருவித்திலையிகள் பகுப்பு:மூலிகைகள்
பாவினி
பாவினி இராகம் கருநாடக இசையில் பயன்படும் இராகங்களில் ஒன்றாகும். இது 15 ஆவது மேளகர்த்தா இராகமாகிய, "அக்னி" என்றழைக்கப் படும் 3 ஆவது சக்கரத்தின் 3 ஆவது மேளமாகிய மாயாமாளவகௌளை இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பஞ்சமம், சுத்த தைவதம் (த1) காகலி நிஷாதம் (நி3) ஆகிய சுரங்கள் வருகின்றன.
பகுப்பு:மாயாமாளவகௌளையின் ஜன்னிய இராகங்கள்
தேங்கல்பாளையம் மாரியம்மன் கோயில்
தேங்கல்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், தேங்கல்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சார்கிண்ட் மாவட்டம்
சார்கிண்ட் மாவட்டம் (Charkint, or Chahar Kint), ஆப்கானித்தான் நாட்டின் வடக்கில் அமைந்த பால்க் மாகாணத்தின் 15 மாவட்டங்களில் ஒன்றாகும். இம்மாவட்டத்தின் மொத்த மக்கள் தொகை 32,306 ஆகும் சார்கிண்ட் என்பதற்கு பாரசீக மொழியில் நான்கு நகரப் பகுதிகளைக் கொண்டது என்று பொருள. இம்மாவட்டத்தின் பரப்பளவு 1357 km2 ஆகும்.
வெளி இணைப்புகள்
பகுப்பு:ஆப்கானித்தானின் மாவட்டங்கள்
நெடுங்குழு 14 தனிமங்கள்
14 ஆவது தொகுதி தனிமங்கள் (Group 14 elements) அல்லது நெடுங்குழு 14 தனிமங்கள் என்பவை தனிம வரிசை அட்டவணையின் 14 ஆவது குழுவில் இடம்பெற்றுள்ள தனிமங்களைக் குறிக்கும். ஐயூபிஏசி முறை பெயரிடலிலும் இப்பெயரே பரிந்துரைக்கப்படுகிறது. இத்தொகுதியை கார்பன் தொகுதி சேர்மங்கள் என்றும் அழைக்கிறார்கள். கார்பன் (C), சிலிக்கன் (Si), [[செருமேனியம் (Ge), வெள்ளீயம் (Sn), ஈயம் (Pb), மற்றும் பிளெரோவியம் (Fl). உள்ளிட்ட தனிமங்கள் இக்குழுவில் இடம்பெற்றுள்ளன. குறைக்கடத்தி இயற்பியலில் இன்னமும் இக்குழுவை நான்காம் தொகுதி சேர்மங்கள் என்று அழைக்கிறார்கள். ஒருகாலத்தில் நான்குகள் எனப் பொருள்படும் கிரேக்க மொழிச் சொல்லான டெட்ரா என்ற சொல்லிலிருந்து எடுக்கப்பட்டதால் டெட்ரல் என்ற பெயரும் வழக்கத்தில் இருந்தது. இத்தொகுதியிலுள்ள அனைத்துத் தனிமங்களும் இணைதிறன் எலக்ட்ரான்களை 4 எனக் கொண்டுள்ளன என்பதைக் குறிப்பதாக அப்பெயர் சூட்டப்பட்டிருக்கலாம் எனக் கருதப்படுகிறது.
வேதிப்பண்புகள்
இந்த குழுவில் இடம் பெற்றுள்ள ஒவ்வொரு தனிமமும் அதன் வெளிப்புறக் கோளப்பாதையில் அதாவது அணுவின் உயர் ஆற்றல் மட்டத்தில் 4 எலக்ட்ரான்களைக் கொண்டிருக்கின்றன. இக்குழுவில் உள்ள அனைத்து தனிமங்களும் பொதுவான எலக்ட்ரான் அமைப்பாக ns2 np2 சுற்றுப்பாதை அமைப்பைக் கொண்டுள்ளன. பெரும்பாலான சந்தர்ப்பங்களில் தனிமங்கள் அவற்றின் எலக்ட்ரான்களைப் பகிர்ந்து கொள்கின்றன. இத்தொகுதியில் சில உலோகப்போலிகளுடன் சேர்ந்து உலோகங்களும் அலோகங்களும் இடம்பெற்றுள்ளன. பெரும்பாலும் இத்தொகுதிச் சேர்மங்கள் சகப்பிணைப்பு சேர்மங்களை உருவாக்குகின்றன. அதிக அளவு அயனியாக்கும் ஆற்றலை இத்தொகுதி சேர்மங்கள் பெறுகின்றன. மேலிருந்து கீழாகச் செல்லும்போது இந்த ஆற்றல் குறைகிறது. அணுவின் அளவு அதிகரிக்கும் போது எலெக்ட்ரான்களை இழப்பதற்கான போக்கும் அதிகரிக்கிறது, ஏனெனில் இவற்றினுடைய அணு எண்ணும் அதிகரிக்கிறது. கார்பன் மட்டுமே கார்பைடு (C4-) அயனிகளின் வடிவில் எதிர்மறை அயனிகளாக உருவாகிறது. சிலிக்கான் மற்றும் செருமானியம் என்ற இரண்டு உலோகப்போலிகளும் ஒவ்வொன்றும் +4 அயனிகளாக உருவாகின்றன. வெள்ளீயமும் ஈயமும் உலோகங்களாகும். பிளெரோவியம் செயற்கைத் தனிமமாகும். கதிரியக்கத் தன்மையும் குறைந்த அரை வாழ்வுக் காலமும் கொண்டதாக இது உள்ளது. சில மந்த வாயுப் பண்புகளை இது பெற்றுள்ளது. வெள்ளீயமும் ஈயமும் +2 அயனிகளாக மாறும் தன்மையையும் கொண்டுள்ளன.
கார்பன் ஆலைடுகள் அனைத்துடனும் வினைபுரிந்து டெட்ரா ஆலைடுகளை உருவாக்குகிறது. கார்பனோராக்சைடு, கார்பனீராக்சைடு, கார்பன் கீழாக்சைடு என்ற மூன்று ஆக்சைடுகளை கார்பன் உருவாக்குகிறது. மேலும் கார்பன் டை சல்பைடுகள், டைசெலீனைடுகள் போன்ற சேர்மங்களையும் உருவாக்குகிறது. SiH4 மற்றும் Si2H6. என்ற இரண்டு ஐதரைடுகளை சிலிக்கன் உண்டாக்குகிறது. புளோரின், குளோரின், அயோடின் போன்ற ஆலைடுகளுடன் சேர்ந்து சிலிக்கன் டெட்ரா ஆலைடுகளைத் தருகிறது. மேலும் சிலிக்கன் டையாக்சைடு, சிலிக்கன் டை சல்பைடு போன்ற சேர்மங்களை உருவாக்குகிறது. சிலிக்கன் நைட்ரைடின் மூலக்கூற்று வாய்ப்பாடு Si3N4 ஆகும் Carbon's importance to life is primarily due to its ability to form numerous bonds with other elements. .
GeH4 மற்றும் Ge2H6. என்ற இரண்டு ஐதரைடுகளை செருமேனியம் உண்டாக்குகிறது அசுடாட்டின் நீங்கலாக மற்ற ஆலைடுகள் அனைத்துடனும் செருமேனியம் வினைபுரிந்து டெட்ராஆலைடுகளை உருவாக்குகிறது. புரோமின் மற்றும் அசுடாட்டின் நீங்கலாக மற்ற ஆலைடுகள் அனைத்துடனும் செருமேனியம் வினைபுரிந்து டை ஆலைடுகளை உருவாக்குகிறது. பொலோனியம் தவிர மற்ற ஒற்றை சால்கோகென்கள் அனைத்துடன் இது வினைபுரிகிறது. டை ஆக்சைடுகள். டை சலபைடுகள், டை செலீனைடுகள் போன்ற சேர்மங்களையும் செருமேனியம் உருவாக்குகிறது. செருமேனியம் நைட்ரைடின் மூலக்கூற்று வாய்ப்பாடு Ge3N4 ஆகும்.
SnH4 மற்றும் Sn2H6. என்ற இரண்டு ஐதரைடுகளை வெள்ளீயம் உண்டாக்குகிறது. அசுடாட்டின் நீங்கலாக மற்ற ஆலைடுகள் அனைத்துடனும் வெள்ளீயம் வினைபுரிந்து டெட்ராஆலைடுகளையும் டை ஆலைடுகளையும் உருவாக்குகிறது. பொலோனியம் தவிர மற்ற அனைத்து இயற்கையில் தோன்றும் சால்கோகென்களுடனும் இது வினைபுரிந்து சால்கோகெனைடுகளைத் தருகிறது.
PbH4 என்ற ஐதரைடை ஈயம் உண்டாக்குகிறது. ஈயம் குளோரின் மற்றும் புளோரின் இவற்றுடன் வினைபுரிந்து டை ஆலைடு மற்றும் டெட்ரா ஆலைடுகளைக் கொடுக்கின்றது. புரோமினுடன் டெட்ரா புரோமைடைத் தருகிறது. டெட்ரா புரோமைடும் டெட்ரா அயோடைடும் நிலைப்புத் தன்மை அற்றவை.நான்கு ஆக்சைடுகளையும், சல்பைடு, செலீனைடு, தெலூரைடு போன்ற சேர்மங்களை ஈயம் உண்டாக்குகிறது.
பிளெரோவியத்தின் சேர்மங்கள் ஏதும் அறியப்படவில்லை.
மேற்கோள்கள்
பகுப்பு:தனிமக் குழுக்கள்
மகேசுவரி (சப்தகன்னியர்)
மகேசுவரி என்பவர் இந்து சமயத்தின் சப்தகன்னியர்களுள் இரண்டாவதாக விளங்குபவராவார். பராசக்தியின் தோளிலிருந்து தோன்றியவள்.
இவர் மகேசுவரானாகிய சிவபெருமானின் அம்சமாவார். இவர் சிவபெருமானைப் போன்று முக்கண்ணும், ஐந்து திருமுகமும் உடையவர். கரங்களில் பாசம், அங்குசம், மணி, சூலம், பரசு என்ற ஐந்து ஆயுதங்களை தரித்தும், ரிசபத்தினை வாகனமாக கொண்டவர்.
வடகிழக்கு என்று கூறப்படும் ஈசான திசையை நிர்வாகம் செய்பவளாக மகேஸ்வரி கூறப்படுகின்றாள்.
இவளுடைய காயத்திரி மந்திரம்
'ஓம் ச்வேத வர்ணாயை வித்மஹே சூல ஹஸ்தாயை தீமஹி தன்னோ மஹேஸ்வரி ப்ரசோதயாத்’
என்று இவளைப் போற்றுகின்றது. இதனால் இவள் வெள்ளை நிறம் உடையவள் என்பதும் சூலத்தை ஆயுதமாகக் கொண்டவள் என்பதும் புலனாகின்றது.
பகுப்பு:சப்த கன்னியர் பகுப்பு:சாக்தம் பகுப்பு:கன்னிமார்கள் பகுப்பு:இந்து பெண் தெய்வங்கள்
ஹேமச்சந்திரன்
ஆரம்ப கால வாழ்க்கை
ஹேமச்சந்திரன், இன்றைய குசராத்தில் உள்ள தண்டுகாவில் பிறந்தார். இவரது பிறந்த தேதி ஆதாரங்களின்படி வேறுபடுகிறது ஆனால் பொ.ச.1088 பொதுவாக ஏற்றுக்கொள்ளப்படுகிறது. இவரது தந்தை, சச்சிங்க-தேவன் ஒரு மோத் பணியா வைணவராவார். இவரது தாயார், பாகினி, ஒரு சைன பரம்பரையைச் சேர்ந்தவர். ஹேமச்சந்திரரின் இயற்பெயர் சங்கதேவன் என்பதாகும். இவரது குழந்தைப் பருவத்தில், சைனத் துறவியான தேவசந்திரசூரி தண்டுகாவிற்கு வந்தபோது சிறுவன் சங்கதேவனின் திறமையைக் கண்டு வியந்தார். தேவசந்திரசூரியின் சீடராக சங்கதேவனை அனுப்ப இவரது தாயும், தாய்மாமாவும் விரும்பினர். ஆனால் இவரது தந்தை மறுத்துவிட்டார். ஆனால் தேவசந்திரசூரி சங்கதேவனை கம்பாட் என்ற பகுதிக்கு அழைத்துச் சென்று சைன மதத்திற்கு மாற்றினார். இவருக்கு ஆன்மிகச் சொற்பொழிவுகள், தத்துவம், தர்க்கம், இலக்கணம் உட்பட பல சைன மற்றும் சைனமல்லாத புராணங்களில் பயிற்சி அளித்து ராஜஸ்தானின் நாகவுரிலுள்ள சுவேதாம்பர சைனப் பயிற்சி மையத்தில் ஆச்சாரியராக நியமிக்கப்பட்டு ஹேமச்சந்திரசூரி என மாற்றப்பட்டது. கம்பாட்டின் ஆளுநர் உதய் மேத்தா என்பவர், தேவசந்திரசூரிக்கு இவ்விழாவில் உதவினார்.
thumb| ஹேமச்சந்திர ஆச்சாரிய வடக்கு குசராத் பல்கலைக்கழகத்தில் ஹேமச்சந்திரரின் மார்பளவு சிலை அந்த நேரத்தில், குசராத் சோலாங்கி வம்சத்தால் அன்கிலாவத் பதானிலிருந்து (தற்போதைய பதான்) ஆட்சி செய்யப்பட்டது. ஹேமச்சந்திரர் எப்போது முதல் முறையாக பதானுக்கு வந்தார் என உறுதிப் படுத்தப்படவில்லை. சைனத் துறவிகள் சன்னியாசிகளாக இருப்பதால் எட்டு மாதங்கள் பிரயாணத்திலும், மழைக்காலமான நான்கு மாதங்கள் ஒரே இடத்திலிருந்து சாதுர்மாசிய விரதமிருப்பர். இந்தக் காலகட்டங்களில் இவர் பதானில் வசிக்கத் தொடங்கி, தனது பெரும்பாலான படைப்புகளை அங்கேயே உருவாக்கியிருக்கலாம்.
அனேகமாக பொ.ச.1125 ஆம் ஆண்டில், இவர் செயசிம்ம சித்தராசனிடம் (ஆட்சிக்காலம் 1092 – 1142 ) அறிமுகப்படுத்தப்பட்டார். மேலும் இவர் விரைவில் சோலாங்கிய அரச சபையில் பிரபலமடைந்தார். ஹேமச்சந்திரனின் ஆரம்பகால வாழ்க்கை வரலாறான பிரபவசந்திரர் எழுதிய பிரபாவகசரிதம் என்ற நூலின்படி, செயசிம்மன் தனது தலைநகரின் தெருக்களில் செல்லும் போது இவரைக் கண்டான். இந்த இளம் துறவி சொன்ன ஒரு வசனத்தால் அரசன் ஈர்க்கப்பட்டான்.
செயசிம்மன் மால்வா மீது போரிட்டு பரமார மன்னனை தோற்கடித்த போது பல சமசுகிருத நூல்களை குசராத்து கொண்டு வந்தார். இந்த கையெழுத்துப் பிரதிகளில் ஒன்று 11 ஆம் நூற்றாண்டின் பரமார மன்னன் போஜனால் எழுதப்பட்ட இலக்கணக் கட்டுரையை உள்ளடக்கியது. இந்தப் பணியால் ஈர்க்கப்பட்ட செயசிம்மன், இலக்கணத்தைப் பற்றிய எளிமையானதும் விரிவான ஆய்வுக் கட்டுரையை எழுத ஹேமச்சந்திரரை நியமித்தார். ஹேமச்சந்திரர் பல படைப்புகளை ஆலோசித்த பிறகு புதிய கட்டுரையை முடித்தார். மேலும் புதிய படைப்பிற்கு சித்த ஹேம சப்தானுசாசனம் என மன்னனின் பெயரிட்டார். செயசிம்மன் இந்தியா முழுவதும் இந்த கட்டுரையை விநியோகித்தான். ஹேமச்சந்திரர் திவ்யாச்சார்ய காவ்யம் போன்ற பிற படைப்புகளையும் இயற்றினார். அவை செயசிம்மனின் மரணத்திற்குப் பிறகு முடிக்கப்பட்டன. thumb|அமெரிக்காவின் நியூ ஜெர்சியின் சைன மையத்தில் ஹேமச்சந்திரரின் சிலை
இறப்பு
இவர் தனது மரணத்தை ஆறு மாதங்களுக்கு முன்பே அறிவித்தார். மேலும், தனது கடைசி நாட்களில் சல்லேகனை என்றழைக்கப்படும் சைன நடைமுறையில் விரதம் இருந்தார். இவர் அன்கிலாவத் பதானில் இறந்தார். ஆதாரங்களின்படி இறந்த ஆண்டு வேறுபடுகிறது. ஆனால் பொ.ச. 1173 என பொதுவாக ஏற்றுக்கொள்ளப்படுகிறது.
பணிகள்
ஒரு அற்புதமான எழுத்தாளரான ஹேமச்சந்திரர், சமசுகிருதம், பிராகிருதம் ஆகியவற்றில் இலக்கணங்கள், கவிதைகள், உரைநடை, சொற்களஞ்சியம், அறிவியல் , ஏரணம் பற்றிய நூல்களையும், இந்திய மெய்யியலின் பல கிளைகளைப் பற்றியும் எழுதினார். மொத்தம் 3.5 கோடி வசனங்களை ஹேமச்சந்திரர் இயற்றியதாகவும், அவற்றில் பல இப்போது காணாமல் போய்விட்டதாகவும் கூறப்படுகிறது. வலது|thumb| சமசுகிருதத்தில் இயற்றப்பட்ட ஹேமச்சந்திரரின் யோகசாத்திரத்தின் 12ஆம் நூற்றாண்டு கையெழுத்துப் பிரதி. 1 மிமீ சிறிய [[தேவநாகரி எழுத்தைப் பயன்படுத்துவதில் இந்த உரை குறிப்பிடத்தக்கது.]] யோகசாத்திரத்தில் சைனப் பாதையைப் பற்றிய இவரது முறையான விளக்கமும் அதன் தன்னியக்க வர்ணனையும் சைன சிந்தனையில் மிகவும் செல்வாக்கு மிக்க உரையாகும்.
அவரது மற்ற படைப்புகள் அலங்கார சூடாமணி, அபிதான-சிந்தாமணி, பிரமான-மீமாஞ்சம் (தர்க்கம்), விதர்க-தோத்ரம் (பிரார்த்தனைகள்) என்ற சொல்லாட்சிப் படைப்பில் ஒரு வர்ணனையாகும்.
வெளி இணைப்புகள்
பகுப்பு:குசராத் வரலாறு பகுப்பு:சைனம்
தாயின் நல்ல பெருமாள்
தாயின் நல்ல பெருமாள் என்பவர் 13-ஆம் நூற்றாண்டில் வாழ்ந்த ஒரு புலவர். இவரது பெயரைக் கல்வெட்டு 'புவனேக வீரத் தொண்டைமானான தாயின் நல்ல பெருமாள் முனையதரையன்' எனக் குறிப்பிடுகிறது. இவர் ஆதித்த வல்லையன் என்னும் படைத்தலைவன் மீது பாடிய ஆறு பாடல்கள் ஆவணப் பாடல்களாகக் கல்வெட்டில் உள்ளன.
அடிக்குறிப்பு
பகுப்பு:தமிழ்ப் புலவர்கள் பகுப்பு:சைவ சமய நூலாசிரியர்கள்
தாரவம்
தாரவம் 15வது மேளகர்த்தா இராகமாகிய, "அக்னி" என்றழைக்கப் படும் 3வது சக்கரத்தின் 3வது மேளமாகிய மாயாமாளவகௌளையின் ஜன்னிய இராகம் ஆகும்.
இந்த இராகத்தில் ஷட்ஜம், அந்தர காந்தாரம் (க3), சுத்த மத்திமம் (ம1), சுத்த தைவதம் (த1) காகலி நிஷாதம் (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:மாயாமாளவகௌளையின் ஜன்னிய இராகங்கள்
குடேரு
குடேரு (Kudair or Kuderu) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும். இக்கிராமம் குடேர் என்றும் அழைக்கப்படுகிறது.
புவியியல் அமைப்பு
14.7333° வடக்கு 77.4333° கிழக்கு என்ற அடையாள ஆள்கூறுகளில் குடேரு கிராமம் பரவியுள்ளது. மேலும் கடல்மட்டத்தில் இருந்து சராசரியாக் 401 மீட்டர்கள் உயரத்தில் இந்நகரம் உள்ளது.
மேற்கோள்கள்
பகுப்பு:ஆந்திரப் பிரதேசம் புவியியல் தொடர்பான குறுங்கட்டுரைகள் பகுப்பு:அனந்தபூர் மாவட்டம்
பழையன்
பழையன் என்னும் பெயரில் சங்கநூல்களில் இருவர் காட்டப்படுகின்றனர்.
பகுப்பு:சங்ககால அரசர்கள்
பேயோடு பத்திரகாளியம்மன் கோயில்
பேயோடு பத்திரகாளியம்மன் கோயில் தமிழ்நாட்டில் கன்னியாகுமரி மாவட்டம், பேயோடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தங்கச் சிலம்பன்
தங்கச் சிலம்பன் (Golden babbler)(சயனோடெர்மா கிரிசேயம்) என்பது திமாலிடே குடும்பத்தில் உள்ள ஒரு சிலம்பன் சிற்றினமாகும். இது கிழக்கு இமயமலையின் அடிவாரத்திலிருந்து தென்கிழக்கு ஆசியா வரை காணப்படுகிறது. மிதவெப்பமண்டல தாழ் நில மற்றும் மலைக் காடுகளில் வாழ்கிறது. இதன் பொதுவான பரவல் காரணமாக இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.
இது ஆலிவ்-பச்சை இறக்கைகள் மற்றும் மஞ்சள் நிற அடிப்பகுதிகளைக் கொண்டுள்ளது. இதன் தலைப்பகுதி மற்றும் கழுத்துப் பகுதி குறுகிய கோடுகளுடன் தங்க மஞ்சள் நிறத்தில் காணப்படும். இது 19-12 cm நீளமும் 6-10 g எடையும் உடையது.
இசுடகரிசு கிரைசேயா என்பது 1844ல் எட்வர்ட் பிளைத் முன்மொழிந்த அறிவியல் பெயர். இவர் நேபாளத்தில் மஞ்சள் தலை சிலம்பனை விவரித்தார். 2016 முதல் இது சயனோடெர்மா பேரினத்தின் சிற்றினமாக அங்கீகரிக்கப்பட்டுள்ளது.
வெளி இணைப்புகள்
பகுப்பு:சிலம்பன்
இந்தியப் பெண்கள் துடுப்பாட்ட அணி
இந்தியப்பெண்கள் துடுப்பாட்ட அணி ( India women's national cricket team) என்பது இந்தியாவைத் துடுப்பாட்ட போட்டிகளில் பெண்கள் பிரிவில் பிரதிநிதித்துவப்படுத்தும் அணியாகும். இது இந்தியத் துடுப்பாட்டக் கட்டுப்பாடு வாரியத்தால் தேர்ந்தெடுக்கப்படுகிறது. இந்தியா 1976 இல் மேற்கிந்தியத்தீவுகள் துடுப்பாட்ட அணிக்கு எதிராக தனது முதல் தேர்வுத் துடுப்பாட்டப் போட்டியில் விளையாடியது. 1978 துடுப்பாட்ட உலகக்கிண்ணம் போட்டின் போது தனது ஒருநாள் பன்னாட்டுத் துடுப்பாட்டத்தில் விளையாடியது. இந்த அணி இரு முறைகள் துடுப்பாட்ட உலகக்கிண்ணப் போட்டியின் இறுதிச் சுற்றில் தோல்விகண்டுள்ளது. ஒரு முறை ஆத்திரேலியத் துடுப்பாட்ட அணிக்கு எதிராகவும், ஒரு முறை இங்கிலாந்து துடுப்பாட்ட அணிக்கு எதிராகவும் தோல்வி கண்டுள்ளது.
சான்றுகள்
பகுப்பு:துடுப்பாட்ட அணிகள்
பிளிக்ஸ் பெரேரா
வாழ்க்கைக் குறிப்பு
25, நீர்கொழும்பு வீதி, துடெல்ல, ஜா-எல யில் வசிக்கும் இவர் ரோமன் கத்தோலிக்க மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:1945 பிறப்புகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
மனநோய் அறிகுறி
மனநோய் அறிகுறி (MCT) என்பது மன நோய் சிகிச்சைக்கான ஒரு உளவியல் "பேசும் சிகிச்சை" ஆகும். இது அட்ரியன் வெல்ஸ் [1] மூலமாக வெல்ஸ் மற்றும் மத்தேய்சின் தகவல் செயலாக்க மாதிரி அடிப்படையில் உருவாக்கப்பட்டது. [2] அதிக எண்ணிக்கையிலான ஆய்வுகள் இருந்து அறிவியல் ஆதாரங்கள் ஆதரிக்கின்றன. [3] [4] MCT இன் முதல் இலக்கு என்னவென்றால், நோயாளிகள் தங்கள் எண்ணங்களைப் பற்றி என்ன நம்புகிறார்கள் மற்றும் அவர்களின் மனம் எவ்வாறு செயல்படுகிறது என்பதைப் புரிந்து கொள்ளுதல் (metacognitive நம்பிக்கைகள் என்று அழைக்கப்படுகிறார்கள்), பின்னர் இந்த நம்பிக்கைகள் எந்த விதமான நம்பிக்கையற்ற தன்மையும், அறிகுறிகளைக் குறைப்பதற்காக எண்ணங்களைப் பிரதிபலிப்பதற்கான மாற்று வழிகளை வழங்குதல். மருத்துவ நடைமுறையில், MCT ஆனது சமூக கவலை மனப்பான்மை, பொதுவான கவலை மனப்பான்மை (GAD), உடல்நலம் கவலை, துன்புறுத்தலான கட்டாய சீர்குலைவு (OCD) மற்றும் பிந்தைய மனஉளைச்சல் சீர்குலைவு (PTSD) மற்றும் மன அழுத்தம் போன்ற மனநலக் கோளாறுகளுக்கு சிகிச்சையளிக்க பொதுவாக பயன்படுத்தப்படுகிறது - இந்த மாதிரியானது டிரான்டினகான்கோஸ்ட்டிக் (வடிவமைக்கப்பட்டுள்ளது, இது அனைத்து உளவியல் கோளாறுகளையும் பராமரிக்க நினைக்கும் பொதுவான உளவியல் காரணிகளில் கவனம் செலுத்துகிறது). =மேற்கோள்கள்=
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள்
3,4-சைலிடின்
3,4-சைலிடின் (3,4-Xylidine ) என்பது C8H11N  என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2 என்று எழுதப்படுகிறது. 2,6-சைலிடின் மற்றும் 2,4-சைலிடின் சேர்மங்களின் மாற்று வடிவம் 2,4-சைலிடின் ஆகும். 3,4-சைலிடின் ஒரு படிகத் திடப்பொருளாக உள்ளது.
தயாரிப்பு மற்றும் வினைகள்
3,4-சைலிடின் இரண்டு வழிமுறைகளில் தயாரிக்கப்படுகிறது.
பாதுகாப்பு நடவடிக்கை
மற்ற சைலிடின்கள் போலவே 3,4-சைலிடின் சுமாரான நச்சுத்தன்மை கொண்டுள்ளது. எலிகளுக்கு வாய்வழியாகக் கொடுக்கும்போது இதன் உயிர் கொல்லும் நச்சளவு 812 மி.கி/கி.கி ஆகும்
2003 ஆம் ஆண்டு அமெரிக்க இராணுவப் படைகள் ஈராக் படையெடுப்பின் போது இருபதுக்கும் மேலான படைவீரர்கள் 3,4-சைலிடினால் பாதிக்கப்பட்டு எண்ணற்ற உடல்நலக் கேடுகளுக்கு ஆளாயினர்
மேற்கோள்கள்
பகுப்பு:அனிலின்கள்
கசுலீன் கவுர்
இளமை
கசுலீன் தில்லியில் வளர்ந்தவர். இவர் இயேசு மற்றும் மேரி கல்லூரியில் ஆங்கிலத்தில் பட்டம் பெற்றார். பின்னர் புது தில்லியில் உள்ள இந்திய மக்கள் தொடர்பு நிறுவனத்தில் மக்கள் தகவல் தொடர்பியலில் பட்டம் பெற்றார்.
வடிவழகியாக
கசுலீன் கவுர் பல விளம்பரங்களில் வடிவழகியாக இருந்துள்ளார். இவர் ஒரு உன்னத வடிவழகியாகவும் பணியாற்றினார்.
பெமினா இந்தியா அழகி
கசுலீன் கவுர் 2011 பாண்டலூன்ஸ் பெமினா இந்தியா அழகிப் போட்டியில் பங்கேற்றார். பெமினா அழகி இந்தியா புவி அழகி 2011 பட்டத்தினை வென்றார். இதில் கனிஷ்தா தங்கர் பெமினா இந்தியா உலக அழகியாக முடிசூட்டப்பட்டார். பெமினா இந்தியா புவி அழகி 2010 மற்றும் புவி அழகி 2010, நிக்கோல் பரியா, நிகழ்வின் முடிவில் இவருக்கு முடிசூட்டினார்.
புவி அழகி 2011
பிலிப்பைன்சின் மணிலாவில் திசம்பர் 3 அன்று நடைபெற்ற புவி அழகி 2011 போட்டியில் இவர் போட்டியிட்டார்.
தொழில்
கசுலீன் ஒரு ஆடை அலங்கார வடிவழகியாக உள்ளார்.
வெளி இணைப்புகள்
பகுப்பு:பஞ்சாப் நபர்கள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:வாழும் நபர்கள் பகுப்பு:1989 பிறப்புகள்
செல்வி அபிராமி – வயது 11
செல்வி அபிராமி – வயது 11 யாழ்ப்பாணத்தில் வெளியிடப்பட்ட குறுந்திரைப்படம் ஆகும். இக்குறுந்திரைப்படம் சிறுவர்களின் மீது நடத்தப்படும் முறைகேடுகள் மற்றும் அதன் பின்விளைவுகளின் அடிப்படையில் உருவாக்கப்பட்டுள்ளது. இக்குறுந்திரைப்படத்தை இயக்கியவர் யோசித்தன் எனும் புனைபெயரைக் கொண்டுள்ள யே. ம. யோசப் என்பவராவார். முறைகேட்டினால் பாதிக்கப்பட்டுள்ள சிறுமியின் உள் உணர்வுகள், வழங்கப்படும் சிகிச்சைகள் போன்றவற்றையும் முறைகேட்டில் ஈடுபட்டவர் எதிர்நோக்கும் பிரச்சினைகள், அவருக்கு வழங்கப்படும் தண்டனைகள் பற்றியும் இக்குறுந்திரைப்படம் விவரிக்கின்றது. இக்குறுந்திரைப்படத்தினை இயக்கிய யே.ம. யோசப் அப்பாவின் மிதிவண்டி எனும் குறுந்திரைப்படத்தின் பின்னர் தனது இரண்டாவது குறுந்திரைப்படமாக இதனை வெளியிட்டுள்ளார். வெறிநாய் என இக்குறும்படத்திற்கு தலைப்பிடப்பட்டு பின்னர் செல்வி அபிராமி – வயது 11 என தலைப்பு மாற்றப்பட்டது.
வெளி இணைப்புகள்
பகுப்பு:இலங்கைத் தமிழ்த் திரைப்படங்கள் பகுப்பு:குறுந்திரைப்படங்கள்
கிருட்டிணா கிருபளானி
கிருட்டிணா கிருபளானி (Krishna Kripalani) (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.
இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர், மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.
சுதந்திர இயக்கம் மற்றும் சாந்திநிகேதன்
நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.
திருமணம்
சாந்திநிகேதனில் தங்கியிருந்தபோது, இரவீந்திரநாத் தாகூரின் இளைய மகளான மீரா தேவியின் மகள் நந்திதாவை சந்தித்தார். இருவரும் திருமணம் செய்ய முடிவு செய்தனர்.
வாழ்க்கை
1946 ஆம் ஆண்டில், ஜே.பி. கிருபளானி மற்றும் ஜவகர்லால் நேருவின் வேண்டுகோளின் பேரில், இவர் இந்திய தேசிய காங்கிரசில் அதன் பொதுச் செயலாளராக சேர்ந்தார். அடுத்தடுத்த ஆண்டுகளில், இவர் பல கட்சி பதவிகளின் பொறுப்பை ஏற்றுக்கொண்டார். இவர் பல முக்கிய சர்வதேச நிகழ்வுகளுக்கு அழைக்கப்பட்டார். மேலும், பல்வேறு தலைப்புகளில் புத்திசாலித்தனமான சொற்பொழிவுகளை நிகழ்த்தினார். 1950இல், ஜப்பானுக்கு சென்ற போது, இரவீந்திரநாத் தாகூர்: ஒரு சுயசரிதை என்ற நூலை வெளியிட்டார். 1962 மற்றும் 2011 க்கு இடையில் இந்த புத்தகம் 4 மொழிகளில் 44 பதிப்புகள் பதிப்பிக்கப்பட்டுள்ளது. அதன்பிறகு இவர் பல புத்தகங்களை எழுதியுள்ளார்.
1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது. கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார்.
இறப்பு
இவரது மனைவி நந்திதா 1967 இல் இறந்தார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.
குறிப்புகள்
பகுப்பு:1992 இறப்புகள் பகுப்பு:1907 பிறப்புகள்
கோபிகாகுசும
இந்த இராகத்தில் ஷட்ஜம், சுத்த ரிஷபம் (ரி1), சுத்த மத்திமம் (ம1), சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:மாயாமாளவகௌளையின் ஜன்னிய இராகங்கள்
மரப்பறை அங்காளபரமேஸ்வரி அம்மன் கோயில்
மரப்பறை அங்காளபரமேஸ்வரி அம்மன் கோயில் தமிழ்நாட்டில் நாமக்கல் மாவட்டம், மரப்பறை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சகுரா மற்றும் தெங்போரா படுகொலை
சகுரா மற்றும் தெங்போரா படுகொலை (Zakoora and Tengpora massacre) 1990 ஆம் ஆண்டு மார்ச்சு மாதம் 1 அன்று இந்தியாவின் சிறீநகரில் உள்ள சகுரா மற்றும் தெங்போரா பகுதிகளில் நடைபெற்றது. காசுமீரில் பொது வாக்கெடுப்பு தொடர்பான ஐக்கிய நாடுகளின் தீர்மானத்தை அமல்படுத்தக் கோரி போராடியவர்கள் 26 பேர் இந்நிகழ்வில் இந்தியப்படை வீரர்களால் கொல்லப்பட்டனர். 14 பேர் காயமடைந்தனர். காசுமீர் மீதான அவசர நடவடிக்கைக்கு பன்னாட்டு மன்னிப்பு அவை அமைப்பு மேல்முறையீடு செய்ய இச்சம்பவம் வழிவகுத்தது.
மேற்கோள்கள்
பகுப்பு:காசுமீர் பகுப்பு:1990 நிகழ்வுகள்
இராமநாதபுரம் மாவட்டத்திலுள்ள கல்வி நிலையங்கள்
வேளாண்மைக் கல்லூரிகள்
நம்மாழ்வார் வேளாண்மை மற்றும் தொழில்நுட்பக் கல்லூரி (என்.சி.ஏ.டி), இராமநாதபுரம்
தணிகா சர்க்கார்
தணிகா சர்க்கார் (Tanika Sarkar) ஜவஹர்லால் நேரு பல்கலைக்கழகத்தில் உள்ள நவீன இந்தியாவின் வரலாற்றாளர் ஆவார். இவரது பணியானது, காலனித்துவ மற்றும் பின்காலனித்துவ தெற்காசியாவில் மதம், பாலினம் மற்றும் அரசியலில் கவனம் செலுத்துகிறது, குறிப்பாக பெண்கள் மற்றும் இந்து வலதுசாரிகள் தொடர்பாக.
வாழ்க்கை மற்றும் தொழில்
தணிகா சர்க்கார், மாநிலக் கல்லூரியின் ஆங்கிலப் பேராசிரியரான அமல் பட்டாச்சார்யா மற்றும் ஆரம்பகால இந்திய கலாச்சாரம் பற்றிய சிறந்த சமஸ்கிருதவாதியும், அறிஞருமான சுகுமாரி பட்டாச்சார்யா ஆகியோருக்கு மகளாகப் பிறந்தார். இவர் சக வரலாற்றாளரை மணந்தார்.
சர்க்கார் 1972 இல் கல்கத்தா பல்கலைக்கழகத்தின் மாநிலப் பல்கலைக்கழகத்தில் வரலாறு பிரிவில் இளங்கலைப் பட்டம் பெற்றார். 1974 இல் கல்கத்தா பல்கலைக்கழகத்தில் நவீன வரலாற்றில் பட்டமும் பெற்றார். 1981 இல் தில்லி பல்கலைக்கழகத்தில் முனைவர் பட்டம் பெற்றார்.
புது தில்லி ஜவஹர்லால் நேரு பல்கலைக்கழகத்தில் வரலாற்றுப் பேராசிரியராக உள்ளார். இவர் செயின்ட் ஸ்டீபன் கல்லூரி மற்றும் தில்லி பல்கலைக்கழகத்தின் இந்திரபிரஸ்தா கல்லூரியிலும் கற்பித்துள்ளார். சிகாகோ பல்கலைக்கழகத்தில் நவீன இந்திய வரலாற்றையும் கற்பித்துள்ளார்.
வெளியீடுகள்
தனிகா சர்க்கார் பின்வரும் தனிவரை நூல்களை வெளியிட்டுள்ளார்:
அங்கீகாரங்கள்
2004 ஆம் ஆண்டில், மேற்கு வங்காளத்தில் வழங்கப்படும் மிக உயர்ந்த இலக்கிய விருதான வங்காள அகாதமியின் ரவீந்திர புரஸ்கார் விருதைப் பெற்றுள்ளார். மார்ச் 2007 இல் நந்திகிராமில் காவல் துறையினர் துப்பாக்கிச் சூடு நடத்தியதற்கு எதிர்ப்புத் தெரிவிக்கும் வகையில் அவர் அதைத் திருப்பித் தருவதாகத் தெரிவிக்கப்பட்டது.
வெளி இணைப்புகள்
பகுப்பு:இந்தியப் பெண் அரசியல் எழுத்தாளர்கள் பகுப்பு:வாழும் நபர்கள் பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
சீக்கதேலிக்கு ராக்
சீக்கதேலிக்கு ராக் (Psychedelic rock) என்பது ஒரு ஒரு மேற்கத்திய இசை வகை ஆகும். இது 1960ஆம் ஆண்டுகளில் அமெரிக்காவிலும் ஐக்கிய இராசியத்திலும் தோற்றுவிக்கப்பட்டது. இவ்விசைவகை ராக் இசை மற்றும் சீக்கதேலிக்கு இசை ஆகிய இரு இசை வகைகளின் சங்கமம் ஆகும். கிராமிய ராக் இசைக்குழுவினர்களாலும் புளூசு ராக் இசைக்குழுவினர்களாலும் தோற்றுவிக்கப்பட்டது. மன உணர்வுகளை மாற்றுகின்ற போதைப்பொருள்களைப் போல எழுச்சியூட்டும் இசையாக இது உருவானது. மேலை நாட்டு இசையோடு கீழை நாட்டு இசையை, குறிப்பாக இந்திய இராக முறையை இணைக்கும் முயற்சியாகவும் அமைந்தது.
பகுப்பு:அமெரிக்க இசைக்குழுக்கள் பகுப்பு:ராக் இசை
இமாச்சலப் பிரதேச முதலமைச்சர்களின் பட்டியல்
இந்தியாவின், இமாச்சலப் பிரதேச மாநில முதலமைச்சர்களின் பட்டியல்:
வெளி இணைப்புகள்
பகுப்பு:இமாச்சலப் பிரதேச முதலமைச்சர்கள் பகுப்பு:இந்தியாவின் மாநில முதலமைச்சர்கள் பட்டியல்கள் பகுப்பு:இமாச்சலப் பிரதேச அரசு
பூஜா கெலாட்டு
பூஜா கெலாட்டு (Pooja Gehlot) இந்தியாவைச் சேர்ந்த ஒரு மல்யுத்த வீரராவார். 1997 ஆம் ஆண்டு மார்ச்சு மாதம் 15 ஆம் தேதி புதுதில்லியில் இவர் பிறந்தார். 50கிலோ மற்றும் 53 கிலோ எடை பிரிவுகளில் கட்டற்ற முறை மல்யுத்தப் போட்டிகளில் இவர் பங்கேற்று விளையாடுகிறார். பல்கேரியாவின் புடாபெசுட்டு நகரில் நடைபெற்ற 23 வயதுக்கு உட்பட்டோர்களுக்கான உலக மல்யுத்த சாம்பியன் பட்டப் போட்டியில் வெள்ளிப் பதக்கம் வென்றுள்ளார். தோள்பட்டை காயம் காரணமாக இரண்டு ஆண்டுகள் எந்த போட்டியிலும் கலந்து கொள்ளாமல் ஓய்வில் இருந்தார் என்பது குறிப்பிடத்தக்கதாகும்.
வாழ்க்கைக் குறிப்பு
பூஜா கெலாட்டு ஒரு கைப்பந்து வீரராக இருந்தார். உயரம் காரணமாக வேறு விளையாட்டுக்கு செல்லும்படி பணிக்கப்பட்டார். மாமா ஒரு மல்யுத்த வீரர் என்பதால் மல்யுத்தப் போட்டிக்காக இவரை ஊக்குவித்தார். 2010 ஆம் ஆண்டு தில்லியில் நடைபெற்ற  பொதுநலவாய விளையாட்டுப் போட்டியில் பெண்கள் அணி பெற்ற  வெற்றியால் ஈர்க்கப்பட்டதால் பூஜாவும் மல்யுத்தத்தைத் தேர்ந்தெடுத்தார்.
புவனேக வீரன்
புவனேக வீரன் என்பது மாறவர்மன் விக்கிரம பாண்டியன் தரித்துக்கொண்ட பட்டப்பெயர். தனது படைத்தலைவன் ஆதித்த வல்லையன் உதவியோடு, சிதம்பரம் பகுதியைக் கைப்பற்றி 1248-ஆம் ஆண்டு இவன் தரித்துக்கொண்ட பட்டம் இது. இந்தப் பட்டத்தை ஆதித்த வல்லையனைப் பாடிய தாயின் நல்ல பெருமாள் என்னும் புலவரும் தன் பெயரோடு சூட்டிக்கொண்டுள்ளார்.
அடிக்குறிப்பு
பகுப்பு:பாண்டிய அரசர்கள்
கனல் தெறிக்கும் தொண்டை ஓசனிச்சிட்டு
கனல் தெறிக்கும் தொண்டை ஓசனிச்சிட்டு (fiery-throated hummingbird, Panterpe insignis) என்பது கோஸ்ட்டா ரிக்கா மலைகளிலும் மேற்கு பனாமாவிலும் மாத்திரம் குஞ்சு பொறிக்கும் நடுத்தர அளவு ஓசனிச்சிட்டு ஆகும். இது "பந்ரேபே" பேரினத்தைச் சேர்ந்த ஒரேயொரு அங்கத்துவப் பறவையாகும்.
இப்பறவைகள் 11 செ.மீ நீளமும், 5.7 கிராம் நிறையும் உடையன. இவற்றுக்கு நேரான கருப்பு அலகும் மங்கிய பாதங்களும் உள்ளன.
வெளி இணைப்புகள்
பகுப்பு:ஓசனிச்சிட்டுகள்
முன்துறைமுகம்
முன்துறை என்பது சங்ககாலத்தில் கழிமுகங்களின் வெளிப்பகுதியில் காணப்படும் துறைமுகமாகும். இது கழிமுகத்தின் வெளிப்பகுதியை குறிக்கிறது என்பதை ஐங்குறுநூறு என்னும் சங்க இலக்கியத்தில் கூறப்படும் முன்துறை இலங்குமுத்து உறைக்கும் எயிறுகெழு துவர்வாய் என்னும் வரிகளின் மூலம் அறியலாம். மேலும் இம்முன்துறையில் நாவாய் நங்கூரமிட்டு பாய்மரத்தை மடக்கி வைத்திருக்கும் என்பதை தூங்கு நாவாய், துவன்று இருக்கை என்று பட்டினப்பாலை குறிக்கிறது. நீர்க்கலங்களில் இருந்து நிறை அதிகமான பொருட்கள் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான பெருந்துறைக்கு செல்லும். இதையே புறம் கூம்போடு மீம்பாய் கலையாது புகாஅர்ப் புகுந்த பெருங்கலம் என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாக கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.
மேற்கோள்களும் குறிப்புகளும்
பகுப்பு:தமிழர் கப்பற்கலை
நேரு அறிவியல் மையம்
நேரு அறிவியல் மையம் (Nehru Science Centre) என்பது இந்தியாவின் மிகப்பெரிய ஊடாடும் அறிவியல் மையமாகும். இது மும்பையின் வொர்லியில் அமைந்துள்ளது. இந்தியாவின் முதல் பிரதமர் ஜவஹர்லால் நேருவின் பெயர் இந்த மையத்திற்கு சூட்டப்பட்டுள்ளது. 1977 ஆம் ஆண்டில், மையம் 'ஒளி மற்றும் பார்வை' கண்காட்சியுடன் தொடங்கியது, பின்னர் 1979 ஆம் ஆண்டில் ஒரு அறிவியல் பூங்கா கட்டப்பட்டது. நவம்பர் 11, 1985 ஆம் நாளன்று அப்போதைய இந்தியப் பிரதமராக இருந்த ராஜீவ் காந்தியால் இது பொதுமக்களுக்குத் திறந்து வைக்கப்பட்டது. thumb|நேரு அறிவியல் மையம் அறுபதுகளின் பிற்பகுதியில் ஒரு அறிவியல் மற்றும் தொழில்நுட்ப அருங்காட்சியகமாக முதன்முதலில் வடிவம் பெற்ற நேரு அறிவியல் மையம், 1977 ஆம் ஆண்டில், இந்தியாவின் மிகப்பெரிய ஊடாடும் அறிவியல் மையம் என்ற வடிவத்தை எடுத்தது. இதுபோன்ற பொது நிறுவனங்களின் உலக போக்குகளுக்கு ஈடுகட்டும் வகையில் இந்த மையம் அமைந்தது. 1977 ஆம் ஆண்டில் இந்த மையத்தில் முதன்முதலாக `லைட் அண்ட் சைட் ' என்ற கண்காட்சி நடத்தப்பட்டது. அதைத் தொடர்ந்து 1979 ஆம் ஆண்டில் உலகின் முதல் அறிவியல் பூங்கா, குழந்தையின் சர்வதேச ஆண்டில். நவம்பர் 11, 1985 ஆம் நாளன்று நடத்தப்பட்டது. முழு அளவிலான அறிவியல் மையம், அப்போதைய இந்தியப் பிரதமராக இருந்த மறைந்த ராஜீவ் காந்தியால் பொதுமக்களுக்கு திறந்து வைக்கப்பட்டது.
நாட்டின் மிகப்பெரிய அறிவியல் மையமான நேரு அறிவியல் மையத்தில் 8 acre அளவில் அமைந்துள்ளது. இதில் பல வகையான தாவரங்கள், மரங்கள் போன்றவை உள்ளன. இந்த அறிவியல் பூங்காவில், ஆற்றல், ஒலி, இயக்கவியல், போக்குவரத்து போன்றவற்றைக் கொண்ட 500 க்கும் மேற்பட்ட  ஊடாடும் அறிவியல் கண்காட்சிப் பொருள்கள் நிறுவப்பட்டுள்ளன. அறிவியல் அறிவியல் மையத்தின் கட்டிடம், அதன் தனித்துவமான கட்டிடக்கலையைக் கொண்டு அமைந்துள்ளது. அங்கு பல்வேறு கருப்பொருள்களில் அமைந்த பல நிரந்தர அறிவியல் காட்சிப்பொருள்கள் பார்வைக்கு வைக்கப்பட்டுள்ளன.
மும்பையின் நேரு அறிவியல் மையத்தின் பெற்றோர் அமைப்பான தேசிய அறிவியல் அருங்காட்சியகங்கள் சபையானது (என்.சி.எஸ்.எம்), நாடு முழுவதும் உள்ள 25 அறிவியல் மையங்கள் / அருங்காட்சியகங்களுடன், சிறந்த தரமான உள்கட்டமைப்பு மற்றும் திறமையான மனிதவளத்தைக் கொண்டு செயல்பட்டு வருவதோடு பிற தொடர்புடைய கல்வித் திட்டங்கள் மற்றும் செயல்பாடுகளைக் கொண்டு இயங்கி வருகிறது.
ஐந்து மையங்கள்
இந்த மையமானது தேசிய அறிவியல் அருங்காட்சியகங்கள் சபையில் உள்ள நான்கு தேசிய அளவிலான அறிவியல் அருங்காட்சியகங்களில் ஒன்றாக அமைந்துள்ளது. இது மேற்கு மண்டல தலைமையகமாக இயங்கி வருகிறது. இது நாக்பூர், காலிகட், போபால், தரம்பூர் மற்றும் கோவா ஆகிய இடங்களில் ஐந்து அறிவியல் மையங்களுடன் செயல்படுகிறது, இது இந்தியாவின் மேற்கு பகுதியில் உள்ள மக்களுக்கு உதவுகிறது. அதன் செயல்பாடுகளின் ஒரு கூறாக, இந்த மையம் வழக்கமாக பொதுமக்கள் மற்றும் குறிப்பாக மாணவர்களின் நலனுக்காக விரிவான அறிவியல் கல்வித் திட்டங்கள், செயல்பாடுகளைக் கொண்டுள்ளதோடு போட்டிகளையும் ஏற்பாடு செய்து நடத்தி செய்கிறது. ஒவ்வொரு ஆண்டும், இந்த மையத்தை 750,000 க்கும் மேற்பட்ட மக்கள் வந்து பார்வையிட்டுச் செல்கின்றனர்.
500 க்கும் மேற்பட்ட கை மற்றும் ஊடாடும் அறிவியல் கண்காட்சிப் பொருள்கள் அறிவியல் மற்றும் தொழில்நுட்பத்தின் பல்வேறு அம்சங்களை அடிப்படையாகக் கொண்டு அமைந்துள்ளன. மேலும் இங்கு அறிவியல் மற்றும் தொழில்நுட்பத்தின் சில வரலாற்று கலைப்பொருட்களின் சேகரிப்புகளும் உள்ளன. 3டி எனப்படுகின்ற முப்பரிமாண அறிவியல் கண்காட்சியும் மையத்தில் நடத்தப்பட்டு வருகிறது.
பார்வையாளர்கள் நேரம்
இந்த அறிவியல் மையம் இரண்டு நாட்கள் (ஹோலியின் 2 வது நாளில் ஒன்றான துலாந்தி அல்லது வண்ணங்களின் நாள் மற்றும் இரண்டாவது நாள் தீபாவளி.) தவிர ஆண்டு முழுவதும் ஞாயிற்றுக்கிழமை மற்றும் பொது விடுமுறைகள் உட்பட ஒவ்வொரு நாளும் காலை 10.00 மணி முதல் மாலை 6.00 மணி வரை பொதுமக்களுக்காகத் திறந்து வைக்கப்பட்டிருக்கும்.
வெளி இணைப்புகள்
பகுப்பு:இந்தியாவிலுள்ள அறிவியல் அருங்காட்சியகங்கள் பகுப்பு:மகாராட்டிர அருங்காட்சியகங்கள்
மெட்டல் இசை
மெட்டல் இசை என்பது 1960- மற்றும் 1970-ஆம் ஆண்டுகளில் அமெரிக்காவிலும் ஐக்கிய இராசியத்திலும் தோன்றிய ஒரு மேற்கத்திய இசை வகை ஆகும். இது ராக் இசையிலிருந்து தோன்றியது. கன மெட்டல், கோதிக்கு மெட்டல், டூம் மெட்டல், பிளாக்கு மெட்டல், பவர் மெட்டல், கிலாசிக்கு மெட்டல், திராசு மெட்டல் ஆகிய இசைவகைகள் இதன் கீழ் வரும்.
பகுப்பு:மெட்டல் இசை பகுப்பு:ஐரோப்பியப் பண்பாடுகள்
வன உயிர் பாதுகாப்புச் சட்டம், 1972
வன உயிர் பாதுகாப்புச் சட்டம், 1972 (Wildlife Protection Act, 1972 ) 1972 இந்தியப் பாராளுமன்றத்தால் இயற்றப்பட்ட ஒரு சட்டமாகும். இச்சட்டம் வன உயிர்களான விலங்குகள், பறவைகள், பூச்சிகள், தாவரங்கள் முதலியவற்றை பாதுகாக்கின்றது. 1972 ஆம் ஆண்டிற்கு முன்னால் இந்தியாவில் ஐந்து தேசியப் பூங்காக்கள் மட்டுமே இருந்தன. மற்ற சீர்திருத்த நடவடிக்கைகளுடன் ஒப்பிடுகையில் இச்சட்டத்தில் நன்கு வரையறுக்கப்பட்ட அட்டவணைப் பட்டியல்கள் உள்ளன. உயிரினங்களை வேட்டையாடுவதும், அழிக்கும் நடவடிக்கையில் ஈடுபடுவதும் தண்டனைக்குறிய குற்றமாகும் என்பதை இச்சட்டம் வலியுறுத்தியது.
இச்சட்டம் காட்டு விலங்குகள், பறவைகள் மற்றும் தாவரங்களுக்குப் பாதுகாப்பு வழங்குகிறது; இவற்றோடு இணைக்கப்பட்ட துணை நடவடிக்கைகள் அல்லது இடைப்பட்ட பிற நடவடிக்கைகள் ஆகியனவற்றுக்கும் இச்சட்டம் பொருந்தும். சம்மு காசுமீரைத் தவிர இச்சட்டம் இந்தியா முழுவதற்கும் உள்ள அனைத்து மாநிலங்களுக்கும் பொருந்தும் ஒரு சட்டமாகும். சம்மு காசுமீரில் அம்மாநிலத்திற்கென தனி சட்டம் உருவாக்கப்பட்டுள்ளது.
ஆறு பட்டியல்கள்
இச்சட்டத்தில் ஆறு பட்டியல்கள் உள்ளன பட்டியல் I மற்றும் பட்டியல் II முற்றும் பாதுகாக்கப்பட்டவை இப்பட்டியல்களில் உள்ள உயிரினங்களுக்கு ஊறு விளைவிப்போருக்கு இச்சட்டம் கடுமையான தண்டனைகளை வழங்குகின்றது.
பட்டியல் III மற்றும் பட்டியல் IV ல் உள்ள இனங்களுக்கு ஊறு விளைவிப்போருக்கு சற்றுக் குறைவான தண்டனைகள் வழங்கப்படுகிறது. இவையும் பாதுகாக்கப்பட்டவையாகும்.
பட்டியல் V ல் உள்ள விலங்குகள் மட்டும் வேட்டையாட அனுமதிக்கப்படுகின்றன.
பட்டியல் vI ல் உள்ள தாவரங்கள், வளர்க்கத் தடை செய்யப்பட்டுள்ளன.
பிரிவு - 9 வேட்டையாடுதல்
இப்பிரிவின் மூலம் வேட்டையாடுதல் தண்டனைக்குரிய குற்றமாக கருதப்படுகிறது.
வனவிலங்குகளுக்கு ஊறு விளைவிப்பவர்களுக்கு அபராதம் விதிக்கும் பொருட்டு வனத்துறை, காவல்துறை, மத்திய புலனாய்வு பிரிவு, வனஉயிர் குற்றத்துடப்புத்துறை ஆகியோருக்கு அதிகாரம் வழங்குகிறது. ஏப்ரல் 2010 வரை இச்சட்டத்தின் கீழ் புலிகள் மரணம் தொடர்பாக மொத்தம் 16 குற்றவியல் தீர்ப்புகள் வழங்கப்பட்டன.
வரையறைகள்
(அ) கொலை, நச்சாக்குதல், பொறிவைத்தல், அல்லது எந்த காட்டு விலங்கையும் பிடிப்பது, மற்றும் இவ்வாறு செய்வதற்கு மேற்கொள்ளப்படும் ஒவ்வொரு முயற்சியும் வேட்டைக்குள் அடங்கும். (ஆ) துணை உட்பிரிவு (அ)வில் குறிப்பிடப்பட்ட நோக்கங்களுக்காக எந்த எந்த காட்டு விலங்கையும் விரட்டுதலும் வேட்டைக்குள் அடங்கும். (அ) கம்பளிகள், தோல்கள், மற்றும் மாதிரிகளுக்காக முழுவதுமாக அல்லது பகுதியாக பாடம் செய்தலை குறிக்கிறது.
(ஆ) மான் கொம்பு, ஆட்டுக் கொம்பு, காண்டாமிருகக் கொம்பு, இறகு, நகம், பல், கத்தூரி, முட்டைகள், கூடுகள் அனைத்தும் அடங்கும்.
"வன உயிர்" விலங்குகள் ஈக்கள், பட்டாம்பூச்சிகள், கணுக்காலிகள், மீன்கள், அந்துப்பூச்சிகள், நீர் மற்றும் நில வாழ்வன உள்ளிட்ட அனைத்தும் அடங்கும்.
வேட்டை (பிரிவு 9)
இப்பிரிவு வேட்டை என்ற சொல்லுக்கு பொருள் விளக்கம் அளிக்கிறது. வன விலங்குகளை வேட்டையாடுவது தடை செய்யப்பட்டுள்ளது.
உடைமை கொள்ளுதல் (பிரிவு 40-42)
வனவிலங்குகளை உடைமை கொள்ளுதல் மற்றும் உரிமம் பெறுதல் பற்றி இப்பிரிவு விவரிக்கிறது.
பிரிவு - 51 அபராதங்கள்
இப்பிரிவு, வனவிலங்குகளுக்கு ஊறு விளைவிப்பவர்களுக்கு அபராதம் விதிக்கும் பொருட்டு வனத்துறை, காவல்துறை, மத்திய புலனாய்வு பிரிவு, வனஉயிர் குற்றந்துடைப்புத்துறை ஆகியோருக்கு அதிகாரம் வழங்குகிறது.
சட்டத்திருத்தங்கள்
1972 முதல் இன்று வரை பல முறை சட்டத்திருத்தங்கள் மேற்கோள்ளப்பட்டுள்ளன (1982, 1986, 1991, 1993, 2002, 2006, 2013)
புற இணைப்புகள்
பகுப்பு:வனவிலங்கு பாதுகாப்பு சட்டம்
மதராங்கப்பிரியா
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த தைவதம் (த1) காகலி நிஷாதம்  (நி3) ஆகிய சுரங்கள் வருகின்றன.
பகுப்பு:மாயாமாளவகௌளையின் ஜன்னிய இராகங்கள்
ஆதித்த வல்லையன்
அடிக்குறிப்பு
பகுப்பு:பாண்டியர்
எள்
எள் (Sesamum Indicum) ஒரு மருத்துவ மூலிகை. எள்ளில் வெள்ளை, கருமை, செம்மை என மூன்று பிரிவுகள் உள்ளன. இது இந்தியா முழுதும் பயிரிடப்படும் சிறிய செடி வகையாகும். இதற்குத் திலம் என்றும் ஒரு பெயர் உண்டு (இதில் இருந்து எண்ணெய்க்குத் தைலம் என்று பெயர்). எள் விதைகளில் இருந்து பிழிந்து எள்நெய் பெறப்படுகிறது. எள்நெய் என்பதே எண்ணெய் எனப்படுவது, ஆனால் பொதுவாக இதை நல்லெண்ணெய் என்று அழைப்பர். எள்ளின் இலை, பூ, காய், விதை அனைத்தும் மருத்துவப் பயன் கொண்டவை. எள் வறண்ட பகுதியிலும் வளரக் கூடியது. இதைப் பயிரிடும்போது ஒருமுறை தண்ணீர் விட்டால் போதும். பிறகு தண்ணீர் விடத் தேவையில்லை. அந்த அளவுக்கு வறட்சியைச் தாங்கிக்கொள்ளும் தன்மை கொண்டது.
எள்ளின் ஊட்டப்பொருள்களின் மதிப்பு
எள்ளில் 20% புரதமும் 50% எண்ணெயும் 16% மாப்பொருளும் உள்ளன. பின்வரும் அட்டவணை எள் வித்தின் ஊட்டப்பொருள்களின் அளவைக் காட்டுகின்றது.
மேற்கோள்கள்
பகுப்பு:மூலிகைகள் பகுப்பு:தானியங்கள் பகுப்பு:மூவடுக்கிதழிகள் பகுப்பு:கொட்டைகள் பகுப்பு:மருத்துவத் தாவரங்கள்
அத்தாரிண்டிகி தாரேதி
அத்தரிண்டிகி தாரேதி (பொருள்:அத்தை வீட்டுக்கு வழியென்ன?) 2013இல் வெளிவந்த தெலுங்கு நகைச்சுவைத் திரைப்படமாகும். திரிவிக்ரம் சிறீவாஸ் இப்படத்தினை இயக்கினார். பவன் கல்யாண், சமந்தா ருத் பிரபு ஆகியோர் முக்கிய கதாப்பாத்திரங்களில் நடித்திருந்தனர்.
வெளி இணைப்புகள்
பகுப்பு:2013 தெலுங்குத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:இத்தாலியில் படமாக்கப்பட்ட திரைப்படங்கள்
வித்யா பவன் மகளிர் கல்லூரி
வித்யா பவன் மகளிர் கல்லூரி (Vidya Bhawan Mahila College) என்பது இந்தியாவின் பீகார் மாநிலத்தில் உள்ள சீவானில் உள்ள ஒரு பட்டப்படிப்பு மகளிர் கல்லூரி ஆகும். இக்கல்லூரி புது தில்லி பல்கலைக்கழக மானியக் குழுவின் அங்கீகாரத்தினையும், ஜெய் பிரகாஷ் பல்கலைக்கழகத்தின் இணைவுப் பெற்ற உறுப்புக் கல்லூரியாகும். இக்கல்லூரி கலைப் பிரிவில் இடைநிலை மற்றும் மூன்றாண்டு பட்டப்படிப்பை வழங்குகிறது.
வரலாறு
வித்யா பவன் மகளிர் கல்லூரி, செப்டம்பர் 06, 1977 அன்று மறைந்த சிறீ புலேனா சவுத்ரியினை தலைவராகவும், மறைந்த சிறீ தினேஷ் சந்திர குப்தாசுவினைச் செயலாளராகவும் கொண்டு செயல்பட்ட கல்லூரி ஆட்சிக் குழுவால் நிறுவப்பட்டது. சீவான் நகரம், புறநகர்ப் பகுதிகள் மற்றும் தொலைதூர கிராமங்களைச் சேர்ந்த பெண் குழந்தைகளின் உயர் கல்விய்னை நோக்குடன் கொண்டு வித்யா பவன் மகளிர் கல்லூரி நிறுவப்பட்டது.
வெளி இணைப்புகள்
பகுப்பு:பீகாரில் கல்வி பகுப்பு:மகளிர் கல்லூரிகள்
எதிர்மறை ஒளிவிலகல்
எதிர்மறை ஒளிவிலகல் (negative refraction) என்னும் கருப்பொருள் நவீன மின்காந்தவியலின் பெரும்பகுதியை உள்ளடக்கியது. உருசிய நாட்டு அறிவியலாளர் விக்டர் வெசலாகோ அவர்களின் கருத்தியல் எடுகோள்களின் படி (1968), எதிர்மறை ஒளிவிலகலை பின்வருமாறு வரையறுக்கலாம்: திசையமைவு மற்றும் ஒருபடித்தானப் பண்புகளைக் கொண்ட ஒரு பருப்பொருள் ஊடகத்தின் ஒளி உட்புகுதிறனும், ஊடுருவுதிறனும் எதிர்மறை மதிப்புகளைப் பெற்றிருக்குமாயின், அவ்வூடகத்தில் ஒளி விலகலானது, மரபுசார் பருப்பொருள்களைப் போல் அல்லாமல் எதிர்மறையாக இருக்கும். இவ்வூடகங்களின் ஒளிவிலகல் எண், எதிர்மறை மதிப்பைக் கொண்டிருக்கும்.
எடுத்துக்காட்டாக, மேற்கூறிய கருத்தியல் கொள்கையின்படி, ஊடகத்தின் ஒளிவிலகல் எண் எதிர்மறையாக இருக்குமாயின், ஒளிவிலகலானது படம் 1-இல் காட்டியுள்ளதைப் போன்று இருக்கும்.